CELEX: C2005/217/27
Language: hu
Date: 2005-09-03 00:00:00
Title: A Bíróság ítélete (első tanács) 2005. május 26. a 465/03. sz., (az Unabhängiger Finanzsenat, Außenstelle Linz előzetes döntéshozatal iránti kérelme) Kretztechnik AG kontra Finanzamt Linz ügyben (Hatodik HÉA irányelv – Ellenszolgáltatás fejében teljesített szolgáltatásnyújtások – Részvénykibocsátás – Egy társaság bevezetése a tőzsdére – A HÉA levonhatósága)

3.9.2005   
            
            
               HU
            
            
               Az Európai Unió Hivatalos Lapja
            
            
               C 217/14
            
         
      A BÍRÓSÁG ÍTÉLETE
   
   (első tanács)
   2005. május 26.
   a 465/03. sz., (az Unabhängiger Finanzsenat, Außenstelle Linz előzetes döntéshozatal iránti kérelme) Kretztechnik AG kontra Finanzamt Linz ügyben (1)
   
   (Hatodik HÉA irányelv - Ellenszolgáltatás fejében teljesített szolgáltatásnyújtások - Részvénykibocsátás - Egy társaság bevezetése a tőzsdére - A HÉA levonhatósága)
   (2005/C 217/27)
   Az eljárás nyelve: német
   A C-465/03. sz. ügyben, az EK 234. cikk alapján benyújtott előzetes döntéshozatal iránti kérelem tárgyában, amelyet az Unabhängiger Finanzsenat, Außenstelle Linz (Ausztria) a Bírósághoz 2003. november 5-én érkezett, 2003. október 20-i határozatával terjesztett elő az előtte a Kretztechnik AG és a Finanzamt Linz között folyamatban lévő eljárásban, a Bíróság (első tanács), tagjai: P. Jann tanácselnök, K. Lenaerts (előadó), J. N. Cunha Rodrigues, M. Ilešič és E. Levits bírák, főtanácsnok: F. G. Jacobs, hivatalvezető: M.-F. Contet vezető tisztviselő, 2005. május 26-án meghozta ítéletét, amelynek rendelkező része a következő:
   
               1)
            
            
               Az új részvények kibocsátása nem minősül az 1995. április 10-i 95/7/EK tanácsi irányelv által módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikke 1. pontja alkalmazási körébe eső tevékenységnek.
            
         
               2)
            
            
               A 95/7 irányelvvel módosított, 77/388 hatodik irányelv 17. cikkének (1) és (2) bekezdései alapján az adóalanyt adólevonási jog illeti meg az általa a részvénykibocsátás keretében igénybevett különböző szolgáltatásokkal összefüggésben felmerült költségeket terhelő HÉA egészére vonatkozóan, amennyiben az adóalany által a gazdasági tevékenysége keretében teljesített valamennyi ügylet adóköteles tevékenységnek minősül.
            
         
      (1)  HL C 47., 2004.2.21.